                            
[image: NEW-4]

ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL ASMENŲ, PRETENDUOJANČIŲ TEIKTI BENDROJO NAUDOJIMO OBJEKTŲ ADMINISTRAVIMO PASLAUGAS, ĮTRAUKIMO Į SĄRAŠĄ

Šakiai

 Vadovaudamasis Bendrojo naudojimo objektų administratoriaus atrankos ir skyrimo tvarkos aprašo,  patvirtinto Lietuvos Respublikos Vyriausybės 2013 m. birželio 20 d. nutarimu Nr. 567 8 punktu, rajono savivaldybės tarybos 2009 m. sausio 22 d. sprendimu Nr.T-6  patvirtintų Savivaldybės administracijos nuostatų 24 punktu, bei atsižvelgdamas į uždarosios akcinės bendrovės  „Nemuno būstas“  2016 m.  kovo 31 d. prašymą „Dėl daugiabučių namų bendrojo naudojimo objektų administravimo“,
į  r  a  š  a  u   uždarąją akcinę bendrovę „Nemuno būstas“ (registruotos buveinės adresas: Medeinos g. 8A, Vilnius, nuolatinės (korespondencijos) buveinės adresas: 9-ojo Forto g. 60A, Kaunas, unikalus įmonės kodas – 135836853), į asmenų, pretenduojančių Šakių rajono savivaldybės teritorijoje teikti bendrojo naudojimo objektų administravimo paslaugas, sąrašą.

Administracijos direktorius                                                                                     Evaldas Sniečkus

